ነቶም ፍቓድ ዘለዎም ዘጸግም ኣይኮነን። ሓንሳብ ፍቓድ ምስ ሓዝካ ዘሕድገካ የለን። ነቶም ብሕጂ ዝመጹን ጉዳዮም ኣብ መወዳእታ ዘይበጽሐን ግን፡ እቲ ናይ ክልትኤን ሃገራት ስምምዕ ከምቲ ተተስፍዩሉ ዘሎ መፈጸምታ እንተረኺቡ፡ እቲ ምግዳድ ሃገራዊ ኣገልግሎት ክተርፍ'ዩ ኢለ ኣይኣምንን። ንሱ እንተድኣ ተሪፉ ድማ ሃገራዊ ኣገልግሎት ከም ጠንቂ ስደት ተሓሲቡ ናይ ስደተኛ ፍቓድ ዘውህብ ኣይክኸውንን'ዩ። ኣብ ዓዲ ማእሰርቲ፡ ምምቋሕን መግረፍትን ጠጠው እንተዘይኢሉ ግን እቲ ናይ ስደት ዋሕዚ ኣይክተርፍን'ዩ። ተስፋ ዝግበር ዘሎ ግን ምስዚ ናይ ዶብ ሕቶ እቲ ናይ ሃገርና ዴሞክራሲያዊ ለውጢ'ውን ክታኣታቶ ተስፋ ንገብር። ከምኡ እንተኾይኑ ድማ እቲ ናይ ስደተኛታት ኩነታት ብዘለዎ ኣይክቕጽልን'ዩ። እዚ ውዕል ሰላም እንተዳኣ ቀኒዑ፡ መጻኢ ዕድል ናይቶም ኣብ ሃገራዊ ኣገልግሎት ዘለዉ እንታይ ክኸውን'ዩ ኢልካ ትግምት?
